**Správa o činnosti programu Zelená škola za úvod školského roka 2020/2021**

Program Zelená škola na Slovensku koordinuje Centrum environmentálnej a etickej výchovy **Živica**. [www.zelenaskola.sk](http://www.zelenaskola.sk)

Našou témou pre školské roky 2018/2019 a 2019/2020 je **Zelená obstarávanie a úradovanie.** Pracujeme **metodikou 7 krokov**.

Vzhľadom na momentálnu situáciu pandémie koronavírusu, prebehne hodnotenie prvého certifikačného obdobia v októbri 2020. Z uvedeného dôvodu prebehli na našej školy nesledujúce aktivity (preložené z jari 2020):

**CIEĽ 2 Znížiť používanie jednorazových obalov žiakmi o 30% do konca júna 2020**

Aktivita 1: Proenvironmentálna výučba o obaloch formou diskusného fóra → členovia kolégia z 9.A triedy budú prednášať svojim spolužiakom. – prebehne 5.10.2020

Aktivita 3: Výroba a používanie voskových obalov na desiatu a potraviny → dňa 8.9.2020 vyrábali žiaci 1.AG triedy pod vedením Mgr. Lucie Pospíšilovej na hodine umenie a kultúra voskové obrúsky.

Aktivita 4: Výroba obalov na darčeky → aktivitu chceme ešte realizovať v 4.A triede a ďalších triedach (podľa možností).

**CIEĽ 3 Zvýšiť používanie eko čistiacich a kozmetických výrobkov na škole o 30% do konca februára 2020**

Aktivita 1: Rovesnícke vzdelávanie o zložení a možnostiach používania chemických a eko čistiacich a kozmetických prostriedkov → výučba v rámci jednotlivých tried učiteľmi biológie, príp. spolužiakmi.

5.10.2020 – 9.A trieda, 6.10.2020 – 7.A trieda = rovesnícke vzdelávanie spolužiakov

Aktivita 4: Používanie eko-mydiel (tekuté, tuhé) v škole

→ **tekuté mydlá** nakupuje (čapuje) pani upratovačka Anna Kvasnicová v obchode NEOBALY (vlastná nádoba).

Vyrábali sme **tuhé mydlá** = žiaci 2.AG triedy dňa 17.9.2020, žiaci 8.A triedy (24.9.2020 a 1.10.2020 – žiaci rozdelení do dvoch skupín; delená hodina s výtvarnou výchovou s pani učiteľkou Blankou Holigovou).

Keďže v tomto období je potrebné na školách používať dezinfekčné mydlá, nemôžeme vyrábané tuhé mydlá umiestniť a používať v triedach či sociálnych zariadeniach. Snáď čoskoro.

**Extra aktivita**: 7.A trieda = šitie textilných rúšok

V Poprade dňa 07.10.2020

PaedDr. Zuzana Čerkalová